BOJ มีมติคงดอกเบี้ยนโยบายที่ -0.1% หลังได้แรงหนุนจากมาตรการกระตุ้นเศรษฐกิจของ ชินโซ อาเบะ - FINNOMENA
สำนักข่าวบลูมเบิร์กรายงานว่า ธนาคารกลางญี่ปุ่น (BOJ) ได้มีมติคงอัตราดอกเบี้ยไว้ที่ระดับ -0.1%ในการประชุมใหญ่ของ BOJ
22 ม.ค. 2563

สำนักข่าวบลูมเบิร์กรายงานว่า ธนาคารกลางญี่ปุ่น (BOJ) ได้มีมติคงอัตราดอกเบี้ยไว้ที่ระดับ -0.1%ในการประชุมใหญ่ของ BOJ
โดย BOJ ยืนยันว่าจะใช้มาตรการผ่อนคลายทางการเงินเพิ่มเติมหากมีความเสี่ยงทางเศรษฐกิจเพิ่มขึ้น หลังนักเศรษฐศาสตร์ของญี่ปุ่นได้คาดการณ์ว่าแม้อัตราการเติบโตทางเศรษฐกิจจะดีขึ้น แต่แนวโน้มสถานการณ์เงินเฟ้อของญี่ปุ่นยังคงอ่อนแอ
นอกจากนี้ BOJ ยังได้ปรับลดคาดการณ์เงินเฟ้อปีงบประมาณ 2020 ลงเหลือ 1% และคาดการณ์เงินเฟ้อปีงบประมาณ 2021 อยู่ที่ระดับ 1.4% โดย BOJ ได้ปรับเพิ่มคาดการณ์ผลิตภัณฑ์มวลรวมภายในประเทศของปีงบประมาณ2020 มาอยู่ที่ระดับ 0.9% ขณะที่ปีงบประมาณปี 2021เพิ่มเป็น 1.1% จากระดับ 0.7%
โดยก่อนหน้านี้กองทุนการเงินระหว่างประเทศ (IMF) ได้ปรับเพิ่มคาดการณ์ขยายตัวของเศรษฐกิจญี่ปุ่นในปีนี้ขึ้นสู่ระดับ 0.7% จากระดับ 0.5% หลัง เศรษฐกิจญี่ปุ่นได้รับปัจจัยหนุนจากมาตรการกระตุ้นเศรษฐกิจที่นายกรัฐมนตรีชินโซ อาเบะ ประกาศใช้เมื่อเดือนธ.ค.ที่ผ่านมา
ที่มา : https://www.reuters.com/article/us-japan-economy-boj/boj-holds-fire-nudges-up-growth-forecast-on-receding-global-risks-idUSKBN1ZJ287
แท็ก:
แชร์บทความ: